שאלה: תתפקיד הגויים בעולם: ב"ה לי ברור שלא כל העולם צריך להיות יהודיים ויש גם תפקיד לגויים. ועמ"י הוא בבחינת אור לגויים וכו וכו. אבל לאחרונה שואלים אותי (לא יודעת למה דווקא אותי.) למה בכלל יש גויים?, למה לא כל העולם יהודים? למה ה ברא את עשיו כך שתהיה מלחמה עם יעקב לכל הדורות?, למה בא"י היו 7 העמים? הלא עדיף רק יהודים בעולם?
תשובה: לשואלת היקרה, שאלת מספר שאלות חשובות, שעל חלקן אפשר לכתוב ספר (לא אני). אתמקד בשאלה הראשונה ובשאלה השניה ששאלת, מדוע נבראו אומות העולם? מה התפקיד שלהם בבריאה? האם העולם יכול להסתדר בלעדיהם? (.) מתוך הדיון בשאלות הללו, יפתחו כיווני מחשבה שיעזרו לענות על שאר השאלות ששאלת. אקדים ואומר שזו שאלה קשה מאוד, וקשה לתת עליה תשובה החלטית. ומדוע נבראו הצמחים? ומדוע נברא כל בעל חיים? החשיבות של השאלה הזו היא, שהיא מכוונת אותנו לשאול שאלה שיותר משמעותית לגבינו: מדוע נבראתי אני? גם על זה לא קל לענות. לוקח הרבה שנים עד שהאדם מגלה את תפקידו ואת הדבר המיוחד שרק הוא מביא לעולם! כבר יותר קל לדבר על תפקידם של אומות העולם, אז נחזור לנושא. בשביל לדבר על התפקיד הכללי של האומות בעולם, צריך להתחיל בשאלה היסודית: לשם מה הקב  ה ברא את העולם? בגדול, ישנן שתי תשובות עיקריות לכך (להרחבה: ספרו של הרב שאול ישראלי  פרקים במחשבת ישראל ): א. בכדי להטיב לנבראיו (רמח  ל בתחילת מסילת ישרים, ובספר דרך השם). ב. לגלות את יכולותיו האינסופיות בבריאת עולם כה-מורכב ומופלא, ואת גדולתו בהנהגה המדוייקת של העולם (הזוהר, והרמח  ל במקום אחר). איפה הגויים משתלבים במטרות הללו? א. להטיב לנבראיו   האם זה שייך לגויים? הרמח  ל מבאר שם שהטובה האמיתית היא בעולם הבא. אנחנו יודעים הרי איך נראה העולם הזה! האם לגויים ישנו עולם הבא (עולם הנשמות, תחיית המתים)? יתכן שנחלקו בשאלה הזו הרמב  ם והמהר  ל. לפי הרמב  ם (הלכות תשובה ג,ה) ישנו עולם הבא - במובן של השארות הנשמה אחר הפרדה מהגוף - גם לחסידי אומות העולם. אמנם לפי המהר  ל (בנצח ישראל בכמה מקומות כגון בפרק יט) אומות העולם שייכות לעולם הזה בלבד, אין להם עולם הבא, והן עתידות להתכלות. נעבור לטעם השני, לגלות את חכמתו וכוחו בבריאת העולם ובהנהגתו   כאן הגויים ממלאים שתי מטרות: 1. גם בהם מתבטאת חכמתו של הקב  ה: בגיוון המדהים של האומות השונות ואופיין המיוחד. 2. הם משמשים כצופים. הקב  ה הרי ברא את העולם בכדי לגלות את כל זה למישהו! למי? גם לגויים. אדרבא, כאשר מתגלה גדולתו גם לגויים והם מכירים בכך, יש בזה קידוש השם גדול יותר מאשר כשרק עם ישראל נוכח בגדולתו! נענה על השאלה מכיוון נוסף. נראה שבין גדולי ישראל ישנן שלוש התייחסויות בסיסיות כלפי האומות (כתבתי זאת במבט מלמעלה, כמובן שבפועל זה מורכב יותר): א. יש הרואים את עם ישראל כלב באיברים, וממילא היחס כלפי האומות הוא חיובי, כאיברי הגוף (הביטוי מופיע כבר בכוזרי ב,לו ומפורט יותר אצל רש  ר הירש באגרות צפון, ואצל הרב קוק בהרבה מקומות, כגון באורות ישראל פרק ה  פסקאות א,ב,יא). ב. יש כאלו שמתייחסים אליהם  פרווה : הם לא ממלאים תפקיד משמעותי, אך אינם רעים בהכרח. ג. יש המתייחסים אליהם כדבר רע. אין הכוונה להתייחס בשלילה לכל גוי ולשדר אליו יחס שלילי, חס ו הכוונה היא לאמירה במישור הרוחני, שכמו שנשמתם של ישראל היא אלוקית ועליונה, כך נפשם של הגויים ממקום שונה. דוגמאות להתייחסות השניה, ה פרווה  - הרמח  ל (בספר דרך השם ב,ד) מסביר שבשלבים הראשונים של העולם היתה אפשרות לכל צאצאי אדם הראשון להתעלות ולהיות במדרגת עם ישראל, אך הם הרעו את מעשיהם ולא זכו לכך, וכך רק עם ישראל זכה למעלה זו. התוצאה היא שגם להם יש מערכת של מצוות מסוימות, ואפשרות לזכות לעולם הבא מסויים, אך הכל  בקטן. כלומר מה שכתב בתחילת מסילת ישרים שייך גם לגבי הגויים, אך בזעיר אנפין. אין פה רק הבדל כמותי, אלא הבדל מהותי: בעוד שמעשיהם של עם ישראל מתקנים את העולם, ומביאים אותו לייעודו, מעשיהם של חסידי אומות העולם לכל היותר מזכים אותם בשכר. העולם יוכל להסתדר גם בלי המעשים הללו. לפיו, תכליתם של האומות בעולם הזה היתה בתחילה כתכליתם של ישראל, אך בגלל מעשיהם איבדו מדרגה זו, ואין זה המצב בפועל. המהר  ל לאורך ספר נצח ישראל מקצין את הנקודה הזו עוד יותר. כאמור, לשיטתו, אין להם עולם הבא והם שייכים רק לעולם הזה. הכוחות שלהם קטנים, הציפיות מהם קטנות, ולכן באופן פרדוקסאלי גם הנסיונות שלהם קטנים, הכשלונות שלהם קטנים (נצח ישראל פרק מט). לכן גם יותר קל להם לעשות תשובה, מאשר לעם ישראל! לפיו, עם ישראל הוא כמובן העיקר (נצח ישראל פרק נז), והמטרה של הגויים היא להוות לו לעזר, כקליפה לפרי וכקש לגרגרי החיטה (נצח ישראל פרק יט),  ועמדו זרים ורעו צאנכם, ובני נכר אכריכם וכרמיכם  (ישעיהו סא,ה). זה בהחלט תפקיד, גם אם לא משמעותי וחשוב כמו זה שלנו. דוגמאות להתייחסות השלישית, השלילית   בקבלה ובחסידות מצויה לעיתים קרובות גישה כזו. הגויים קשורים לטומאה ולרוע, ולעתיד לבא כשיכלה הרוע   ממילא יכלו גם אומות העולם. כך בשם הבעש  ט, כך בספר התניא (סוף פרק ו ), כך אצל הרב חרל  פ בהרבה מקומות, ועוד רבים. כתבנו כבר קודם שהכוונה היא לנפש, ואין זה בהכרח מתבטא בחיי היום יום שלהם, כשם שהנשמה האלוקית שלנו לא בהכרח מתבטאת בפועל. אז מהו, אם כן, תפקידם בעולם? כוחות הרע בכללם ממלאים תפקיד: להציב בפנינו את אפשרות הבחירה בהם, בכדי שנקבל שכר על בחירתנו בטוב (כמשל המפורסם המובא בזוהר ח  ב קסג,א, ומוזכר רבות בספרי החסידות כגון בתניא סוף פרק ט ). גם זה סוג של תפקיד. בכל תרגיל צבאי יש חיילים שתפקידם הוא  בימוי אוייב, כלומר להתחפש לאוייבים, וללחום נגד הצבא. בלעדיהם, התרגיל היה פשוט בזבוז זמן. אוסיף נקודה אחרונה: בכמה מקומות מצינו בתנ  ך שהקב  ה משתמש באומות ל תפקידים מזדמנים, ומנהל דרכם את עולמו. דוגמא לזה:  הוי אשור שבט אפי  (ישעיהו י,ה)   הקב  ה השתמש באשור כמטה להעניש בעזרתו את עם ישראל. לא נכנס לשאלה עד כמה היתה לאשור בחירה, והאם הוא נענש על פגיעתו בעם ישראל. בסופו של דבר אשור שימש כאן כ כלי עבודה  בלבד, ובעזרתו הקב  ה הנהיג את עולמו. אסכם בקצרה חלק ממה שראינו: כשאנו בוחנים את תפקידם של האומות דרך שאלת תכליתו של העולם, ניתן לראות אותם כממלאים פה תפקיד בדומה לעם ישראל (אם כי קטן יותר), שיקרב את העולם לתיקונו, וכמובן שיקבלו על כך שכר, אולי אפילו בעולם הבא. ניתן לראות בהם ביטוי של גדולת הבורא והמחשה של כוחו האינסופי, וניתן לראות בהם צופים בגדולתו, שבעיניהם מתקדש שמו. כשאנו בוחנים את תפקידם דרך שאלת מהותם, ניתן לראות בהם שותפים בתיקון העולם (לפחות בצדדיו החומריים, המדעיים וכדו ), ניתן לראות בהם עוזרים לעם ישראל ( ורעו את צאנכם ), וניתן לראות בהם גורמים מפריעים, שמאלצים אותנו להתאמץ יותר בעשיית הטוב, ובכך מקרבים אותנו לתכליתנו. בנוסף, הקב  ה משתמש באומות העולם כ כלי עבודה  לנהל בעזרתם את עולמו. בין השיטין, בטח הבחנת שלפי חלק מהדעות לא אמורים היו להיות גויים. ליתר דיוק: גם הגויים היו אמורים להיות כישראל, אך הרעו מעשיהם ולא זכו לכך. לעומת זאת, לפי אחרים לגויים יש תפקיד ייחודי שמיועד דווקא להם, ולא שייך שעם ישראל יחליפם בכך. מקווה שנתתי לך קצה חוט. הייתי ממליץ לך לנהוג בשיטת ה נותנים לך אצבע, תיקח את כל היד, כלומר לפתוח את המקורות שציינתי לך, וללמוד אותם בפנים. אין לך מה להפסיד! בהצלחה רבה ו אלעזר